title: Odluka Vijeća (ZVSP) 2021/352 od 25. veljače 2021. o izmjeni Odluke (ZVSP) 2018/905 o produljenju mandata posebnog predstavnika Europske unije za Rog Afrike

text:
                  26.2.2021

                  HR

                  Službeni list Europske unije

                  L 68/187

         ODLUKA VIJEĆA (ZVSP) 2021/352
         od 25. veljače 2021.
         o izmjeni Odluke (ZVSP) 2018/905 o produljenju mandata posebnog predstavnika Europske unije za Rog Afrike
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 8. prosinca 2011. donijelo Odluku 2011/819/ZVSP (1) o imenovanju g. Alexandera RONDOSA posebnim predstavnikom Europske unije (PPEU) za Rog Afrike.

                     (2)

                     Mandat g. RONDOSA kao PPEU-a za Rog Afrike uzastopno je produljivan, a zadnji put Odlukom Vijeća (ZVSP) 2018/905 (2), kako je izmijenjena Odlukom Vijeća (ZVSP) 2020/1014 (3). Mandat PPEU-a istječe 28. veljače 2021.

                     (3)

                     Mandat PPEU-a trebalo bi produljiti za dodatno razdoblje od četiri mjeseca i utvrditi novi financijski referentni iznos za razdoblje od 1. ožujka 2021. do 30. lipnja 2021.

                     (4)

                     PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka (ZVSP) 2018/905 mijenja se kako slijedi:

                        1.

                        u članku 1. stavak 1. mijenja se kako slijedi:

                           „1.   Mandat g. Alexandera RONDOSA kao posebnog predstavnika Europske unije (PPEU) za Rog Afrike produljuje se do 30. lipnja 2021. Vijeće može odlučiti da mandat PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).”;

                        2.

                        u članku 5. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s mandatom PPEU-a za razdoblje od 1. ožujka 2021. do 30. lipnja 2021. iznosi 345 000 EUR.”;

                        3.

                        u članku 14. drugi stavak zamjenjuje se sljedećim:
                        „Završno sveobuhvatno izvješće o provedbi mandata PPEU-a podnosi se do 30. travnja 2021.”

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. veljače 2021.

                  Za Vijeće

                  Predsjednica

               A. P. ZACARIAS

            (1)  Odluka Vijeća 2011/819/ZVSP od 8. prosinca 2011. o imenovanju posebnog predstavnika Europske unije za Rog Afrike (SL L 327, 9.12.2011., str. 62.).

            (2)  Odluka Vijeća (ZVSP) 2018/905 od 25. lipnja 2018. o produljenju mandata posebnog predstavnika Europske unije za Rog Afrike (SL L 161, 26.6.2018., str. 16.).

            (3)  Odluka Vijeća (ZVSP) 2020/1014 od 13. srpnja 2020. o izmjeni Odluke (ZVSP) 2018/905 o produljenju mandata posebnog predstavnika Europske unije za Rog Afrike (SL L 225 I, 14.7.2020., str. 1.).


title: Odluka Komisije (EU) 2021/355 оd 25. veljače 2021. o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća (priopćeno pod brojem dokumenta C(2021) 1215) (Tekst značajan za EGP)

text:
                  26.2.2021

                  HR

                  Službeni list Europske unije

                  L 68/221

         ODLUKA KOMISIJE (EU) 2021/355
         оd 25. veljače 2021.
         o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća

               (priopćeno pod brojem dokumenta C(2021) 1215)

         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Unije i o izmjeni Direktive Vijeća 96/61/EZ (1), a posebno njezin članak 11.,
         budući da:

                     (1)

                     Od 2013. nadalje emisijske se jedinice operatorima postrojenja obuhvaćenih Unijinim sustavom trgovanja emisijama stakleničkih plinova (ETS-om EU-a) dodjeljuju na temelju dražbe. Operatori koji ispunjavaju uvjete nastavit će dobivati besplatne emisijske jedinice u razdoblju trgovanja od 2021. do 2030. Količina emisijskih jedinica koju svaki takav operator prima utvrđuje se na temelju usklađenih pravila na razini Unije utvrđenih u Direktivi 2003/87/EZ i Delegiranoj uredbi Komisije (EU) 2019/331 (2).

                     (2)

                     Države članice morale su do 30. rujna 2019. Komisiji dostaviti svoje nacionalne provedbene mjere (NIM), koje se sastoje od popisa postrojenja obuhvaćenih Direktivom 2003/87/EZ na njihovu državnom području, uključujući informacije o proizvodnoj djelatnosti, prijenosima topline i plinova, proizvodnji električne energije i emisijama na razini potpostrojenja, tijekom pet godina referentnog razdoblja (2014.–2018.) u skladu s Prilogom IV. Delegiranoj uredbi (EU) 2019/331.

                     (3)

                     Kako bi se osigurala kvaliteta i usporedivost podataka, države članice dostavile su svoje nacionalne provedbene mjere, uključujući relevantne podatke po postrojenju, pomoću elektroničkog obrasca koji osigurava Komisija u skladu s člankom 14. stavkom 1. Delegirane uredbe (EU) 2019/331. Države članice dostavile su i izvješće o metodologiji u kojem se navodi postupak prikupljanja podataka koji su provela njihova tijela.

                     (4)

                     S obzirom na široki raspon dostavljenih informacija i podataka, Komisija je najprije analizirala potpunost svih nacionalnih provedbenih mjera. Ako je Komisija utvrdila da su dostavljene informacije nepotpune, od predmetnih država članica zatražila je dodatne informacije. Kao odgovor na te zahtjeve nadležna tijela dostavila su dodatne relevantne informacije kako bi upotpunila dostavljene nacionalne provedbene mjere.

                     (5)

                     Komisija je zatim procijenila nacionalne provedbene mjere u odnosu na kriterije iz Direktive 2003/87/EZ i Delegirane uredbe (EU) 2019/331, uzimajući u obzir Komisijine smjernice za države članice objavljene u razdoblju od siječnja do travnja 2020. Te provjere dosljednosti činile su drugu fazu procjene nacionalnih provedbenih mjera.

                     (6)

                     Provjere dosljednosti nacionalnih provedbenih mjera provedene su za svaku državu članicu i svako postrojenje zasebno i u usporedbi s drugim postrojenjima iz istog sektora. U okviru te sveobuhvatne procjene Komisija je analizirala dosljednost samih podataka i dosljednost podataka u odnosu na pravila na razini Unije za usklađenu besplatnu dodjelu emisijskih jedinica u četvrtoj fazi Delegirane uredbe (EU) 2019/331. Komisija je ispitala prihvatljivost postrojenja za besplatnu dodjelu emisijskih jedinica, podjelu postrojenja na potpostrojenja i njihove granice kako bi se primijenila odgovarajuća referentna vrijednost. S obzirom na to da se podaci upotrebljavaju za izračun revidiranih referentnih vrijednosti, Komisija je posebnu pozornost posvetila pripisivanju emisija svakom potpostrojenju. Nadalje, s obzirom na znatan utjecaj na dodjelu emisijskih jedinica, Komisija je detaljno analizirala podatke o izračunu povijesnih razina djelatnosti za postrojenjâ tijekom referentnog razdoblja. Komisija je ispitala i je li uvrštenje postrojenja na popise nacionalnih provedbenih mjera bilo u skladu s odredbama iz Priloga I. Direktivi 2003/87/EZ.

                     (7)

                     Za svaku su državu članicu provedene daljnje dubinske analize podataka o određenim postrojenjima koji su utjecali na izračun revidiranih referentnih vrijednosti. Posebne procjene temeljile su se na analizi procjene rizika u kojoj je uzeto u obzir nekoliko kriterija, uključujući intenzitet emisija za svako potpostrojenje s referentnom vrijednošću za proizvod.

                     (8)

                     Na temelju rezultata tih provjera Komisija je provela detaljnu procjenu postrojenja u kojima su utvrđene moguće nepravilnosti u primjeni pravila za usklađenu dodjelu emisijskih jedinica. Od nadležnih tijela predmetnih država članica zatraženo je dodatno pojašnjenje u pogledu tih postrojenja.

                     (9)

                     S obzirom na rezultate te procjene usklađenosti, za nacionalne provedbene mjere Belgije, Bugarske, Češke, Danske, Njemačke, Estonije, Irske, Grčke, Španjolske, Francuske, Hrvatske, Italije, Cipra, Latvije, Litve, Luksemburga, Mađarske, Malte, Nizozemske, Austrije, Poljske, Portugala, Rumunjske, Slovenije, Slovačke, Finske i Švedske utvrđeno je da su u skladu s Direktivom 2003/87/EZ i Delegiranom uredbom (EU) 2019/331, osim kako je navedeno u nastavku. Utvrđeno je da postrojenja obuhvaćena nacionalnim provedbenim mjerama tih država članica ispunjavaju uvjete za besplatnu dodjelu te nisu pronađene nikakve nedosljednosti s obzirom na pravila na razini Unije za usklađenu besplatnu dodjelu emisijskih jedinica, osim kako je navedeno u nastavku.

                     (10)

                     Međutim, s obzirom na rezultate procjene, određeni aspekti nacionalnih provedbenih mjera koje su dostavile Finska i Švedska nisu u skladu s kriterijima iz Direktive 2003/87/EZ i Delegirane uredbe (EU) 2019/331.

                     (11)

                     Finska i Švedska predložile su uključivanje 51 postrojenja koja koriste isključivo biomasu. Neka od tih postrojenja bila su podložna jednostranom uključivanju u razdoblju 2004.–2007., što je Komisija odobrila u skladu s člankom 24. Direktive 2003/87/EZ. Međutim, postrojenja koja koriste isključivo biomasu naknadno su isključena iz ETS-a EU-a, u skladu s novom odredbom iz stavka 1. Priloga I. Direktivi 2003/87/EZ. Ta je odredba uvedena u Direktivu o ETS-u Direktivom 2009/29/EZ Europskog parlamenta i Vijeća (3), a početkom njezine primjene 1. siječnja 2013. utvrđeno je novo područje primjene ETS-a, među ostalim u pogledu prethodnih uključivanja. Stoga se uključivanje postrojenja koja koriste isključivo biomasu treba odbiti za sve godine referentnog razdoblja, čak i ako su navedena u članku 11. stavku 1. Direktive 2003/87/EZ.

                     (12)

                     Švedska je predložila uključivanje jednog postrojenja čije emisije potječu iz vapnene peći u kojoj se kalcinira vapneni mulj, ostatak dobiven oporabom kemikalija za kuhanje u tvornicama sulfatne celuloze. Postupak oporabe vapna iz vapnenog mulja obuhvaćen je definicijama granica sustava kratkovlaknate/dugovlaknate sulfatne celuloze. Stoga predmetno postrojenje preuzima međuproizvod obuhvaćen referentnom vrijednošću za proizvod. Budući da se emisije ne bi trebale dvostruko brojati, kako je navedeno u članku 16. stavku 7. Delegirane uredbe (EU) 2019/331, podaci o besplatnoj dodjeli emisijskih jedinica tom postrojenju trebaju se odbiti.

                     (13)

                     Švedska je predložila da tri postrojenja koriste različita potpostrojenjâ s referentnim vrijednostima u usporedbi s onima koja je koristila u trećoj fazi nacionalnih provedbenih mjera za proizvodnju peleta željezne rudače. Švedska je predložila korištenje referentne vrijednosti za sintetiranu rudaču potpostrojenja za proizvodnju peleta željezne rudače, dok je u trećoj fazi koristila referentne vrijednosti za gorivo. Međutim, referentna vrijednost za sinteriranu rudaču definirana je u Prilogu I. Delegiranoj uredbi (EU) 2019/331, a definicija proizvodâ te postupaka i emisija obuhvaćenih tom referentnom vrijednošću za proizvod prilagođena je proizvodnji sintera i ne obuhvaća pelete željezne rudače. Nadalje, člankom 10.a stavkom 2. Direktive 2003/87/EZ zahtijeva se ažuriranje referentnih vrijednosti za četvrtu fazu i ne predviđa se prilagodba tumačenja definicija referentnih vrijednosti. Stoga se dostavljeni podaci o proizvodnji peleta željezne rudače na temelju potpostrojenja za sinteriranu rudaču trebaju odbiti,

               DONIJELA JE OVU ODLUKU:

            Članak 1.

               1.   Odbija se upis postrojenja navedenih u Prilogu I. ovoj Odluci uvrštenih na popise postrojenja obuhvaćenih Direktivom 2003/87/EZ koji su dostavljeni Komisiji u skladu s člankom 11. stavkom 1. te Direktive i povezani podaci za ta postrojenja.

               2.   Odbijaju se podaci o besplatnoj dodjeli emisijskih jedinica postrojenju navedenom u Prilogu II. ovoj Odluci i uvrštenom na popise postrojenja obuhvaćenih Direktivom 2003/87/EZ koji su dostavljeni Komisiji u skladu s člankom 11. stavkom 1. te Direktive.

               3.   Odbijaju se odgovarajući podaci za potpostrojenja s referentnom vrijednošću za proizvod u postrojenjima navedenima u Prilogu III. ovoj Odluci o popisima postrojenja obuhvaćenih Direktivom 2003/87/EZ i dostavljenima Komisiji u skladu s člankom 11. stavkom 1. Direktive 2003/87/EZ.

               4.   Nema prigovora na to da država članica izmijeni podatke o podjeli na potpostrojenja dostavljene za postrojenja na svojemu državnom području koja su uvrštena na popise iz stavka 3. i navedena u Prilogu III. ovoj Odluci prije nego što se odrede preliminarne godišnje količine besplatnih emisijskih jedinica za svaku godinu od 2021. do 2025. u skladu s člankom 14. stavkom 5. Delegirane uredbe (EU) 2019/331.

               5.   O svim izmjenama iz stavka 4. treba što prije obavijestiti Komisiju, a država članica ne smije određivati preliminarne godišnje količine besplatnih emisijskih jedinica za svaku godinu od 2021. do 2025. u skladu s člankom 14. stavkom 5. Delegirane uredbe (EU) 2019/331 dok se ne donesu prihvatljive izmjene.

            Članak 2.
            Osim u slučajevima navedenima u članku 1., nema prigovora u pogledu popisâ postrojenja obuhvaćenih Direktivom 2003/87/EZ koje su države članice dostavile na temelju članka 11. stavka 1. Direktive 2003/87/EZ i povezanih podataka za ta postrojenja.
            Ova je Odluka upućena državama članicama.

            Sastavljeno u Bruxellesu 25. veljače 2021.

                  Za Komisiju

               Frans TIMMERMANS

                  Izvršni potpredsjednik

            (1)  SL L 275, 25.10.2003., str. 32.

            (2)  Delegirana uredba Komisije (EU) 2019/331 od 19. prosinca 2018. o utvrđivanju prijelaznih pravila na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ Europskog parlamenta i Vijeća (SL L 59, 27.2.2019., str. 8.).

            (3)  Direktiva 2009/29/EZ Europskog parlamenta i Vijeća od 23. travnja 2009. o izmjeni Direktive 2003/87/EZ u svrhu poboljšanja i proširenja sustava Zajednice za trgovanje emisijskim jedinicama stakleničkih plinova, SL L 140, 5.6.2009., str. 63.

            PRILOG I.
            Postrojenja koja koriste isključivo biomasu

               Identifikacijska oznaka postrojenja na popisima nacionalnih provedbenih mjera

                        FI000000000000645

                        FI000000000207696

                        SE000000000000031
                        SE000000000000086
                        SE000000000000169
                        SE000000000000211
                        SE000000000000320
                        SE000000000000523
                        SE000000000000583
                        SE000000000000686
                        SE000000000000789
                        SE000000000000845
                        SE000000000205887
                        SE000000000209930
                        SE000000000000779

                        SE000000000000064
                        SE000000000000088
                        SE000000000000186
                        SE000000000000249
                        SE000000000000324
                        SE000000000000543
                        SE000000000000629
                        SE000000000000687
                        SE000000000000798
                        SE000000000000847
                        SE000000000206192
                        SE000000000211058

                        SE000000000000073
                        SE000000000000099
                        SE000000000000199
                        SE000000000000261
                        SE000000000000382
                        SE000000000000547
                        SE000000000000659
                        SE000000000000705
                        SE000000000000830
                        SE000000000202297
                        SE000000000208282
                        SE000000000000153

                        SE000000000000074
                        SE000000000000102
                        SE000000000000205
                        SE000000000000319
                        SE000000000000468
                        SE000000000000565
                        SE000000000000681
                        SE000000000000785
                        SE000000000000838
                        SE000000000205800
                        SE000000000209062
                        SE000000000000231

            PRILOG II.
            Postrojenja koja koriste međuproizvod za proizvodnju vapna

               Identifikacijska oznaka postrojenja na popisu nacionalnih provedbenih mjera

                        SE000000000000419

            PRILOG III.
            Postrojenja koja koriste referentnu vrijednost za proizvod za sintetiranu rudaču umjesto referentne vrijednosti za toplinu ili gorivo

               Identifikacijska oznaka postrojenja na popisu nacionalnih provedbenih mjera

                        SE000000000000497

                        SE000000000000498

                        SE000000000000499


title: Odluka Vijeća (EU) 2021/357 od 25. siječnja 2021. o izmjeni Odluke 98/683/EZ o pitanjima deviznog tečaja koja se odnose na CFA franak i komorski franak

text:
                  26.2.2021

                  HR

                  Službeni list Europske unije

                  L 69/1

         ODLUKA VIJEĆA (EU) 2021/357
         od 25. veljače 2021.
         o izmjeni Odluke 98/683/EZ o pitanjima deviznog tečaja koja se odnose na CFA franak i komorski franak
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 219. stavak 3.,
         uzimajući u obzir preporuku Europske komisije,
         uzimajući u obzir mišljenje Europske središnje banke (1),
         budući da:

                     (1)

                     Unija ima isključivu nadležnost u pogledu pitanja monetarne politike i deviznog tečaja za države članice čija je valuta euro. Kada je Ugovorima Uniji u određenom području dodijeljena isključiva nadležnost, samo Unija može donositi i usvajati pravno obvezujuće akte, dok države članice to mogu činiti samostalno samo ako ih za to ovlasti Unija.

                     (2)

                     U skladu s člankom 219. stavkom 3. Ugovora o funkcioniranju Europske unije Vijeće utvrđuje odgovarajuće modalitete za vođenje pregovora i sklapanje sporazuma koji se odnose na pitanja povezana s pitanjima monetarnog ili deviznog režima.

                     (3)

                     Prije uvođenja eura Francuska je sklopila sporazume koji se odnose na pitanja deviznog tečaja s Ekonomskom i monetarnom unijom Zapadne Afrike (Union économique et monétaire ouest-africaine,„UEMOA”), Ekonomskom i monetarnom zajednicom srednje Afrike (Communauté économique et monétaire de l’Afrique Centrale, „CEMAC”) i Komorima, čiji je cilj bio zajamčiti konvertibilnost CFA franka i komorskog franka u francuski franak po fiksnom paritetu (2). Nakon zamjene francuskog franka eurom 1. siječnja 1999. Vijeće je ovlastilo Francusku da nastavi s takvim sporazumima koji su na snazi na taj datum („postojeći sporazumi”) u skladu s okvirom utvrđenim Odlukom 98/683/EZ (3).

                     (4)

                     Člancima 4. i 5. Odluke 98/683/EZ utvrđuju se različiti postupci u vezi s dogovaranjem u pregovorima i izmjenom postojećih sporazuma, ovisno o tome mijenja li se priroda ili područje primjene tih sporazuma.

                     (5)

                     Francuska i države UEMOA-e u postupku su zamjene postojećeg sporazuma između njih od 4. prosinca 1973. novim sporazumom o suradnji koji se odnosi na pitanja deviznog tečaja. Taj novi sporazum o suradnji potpisan je 21. prosinca 2019. i popraćen je novim sporazumom o jamstvu koji će se sklopiti sa Središnjom bankom država UEMOA-e. Francuska vlada 22. svibnja 2020. podnijela je francuskoj Nacionalnoj skupštini prijedlog zakona o ratifikaciji novog sporazuma o suradnji.

                     (6)

                     Zamjena postojećih sporazuma koji se odnose na pitanja deviznog tečaja između Francuske i UEMOA-e, CEMAC-a i Komorâ nije obuhvaćena područjem primjene članaka 4. i 5. Odluke 98/683/EZ. To je slučaj čak i ako priroda i područje primjene takvih novih sporazuma o suradnji ostanu nepromijenjeni, posebno kako bi se osigurala konvertibilnost između eura i valuta UEMOA-e, CEMAC-a i Komorâ po fiksnom paritetu uz proračunsku obvezu Francuske.

                     (7)

                     Francusku bi trebalo ovlastiti za zamjenu postojećih sporazuma s UEMOA-om, CEMAC-om i Komorima. U skladu s Odlukom Vijeća 98/683/EZ različiti postupci trebali bi se nastaviti primjenjivati ovisno o tome utječe li zamjena na prirodu ili područje primjene tih sporazuma. U pogledu obaju postupaka bit će potrebno uključiti nadležna tijela Unije u skladu s postojećim sustavom razmjene informacija i odobravanja, ovisno o slučaju, prije nego što se postojeći sporazumi zamijene novim sporazumima o suradnji.

                     (8)

                     Odluku 98/683/EZ trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 98/683/EZ mijenja se kako slijedi:

                        1.

                        naslov se zamjenjuje sljedećim:
                        „Odluka Vijeća 98/683/EZ od 23. studenoga 1998. o pitanjima deviznog tečaja koja se odnose na valute UEMOA-e, CEMAC-a i Komorâ”;

                        2.

                        članci od 3. do 5. zamjenjuju se sljedećim:

                           „Članak 3.
                           Nadležna francuska tijela redovito obavješćuju Komisiju, Europsku središnju banku i Gospodarski i financijski odbor o provedbi sporazumâ. Francuska tijela obavješćuju Gospodarski i financijski odbor prije promjena pariteta između eura i valuta UEMOA-e, CEMAC-a ili Komorâ.

                           Članak 4.
                           Francuska može dogovarati u pregovorima i sklapati izmjene postojećih sporazuma ili ih može zamijeniti, pod uvjetom da se priroda ili područje primjene sporazumâ ne mijenjaju. O takvim izmjenama unaprijed obavješćuje Komisiju, Europsku središnju banku i Gospodarski i financijski odbor.

                           Članak 5.
                           Sve planove za promjenu prirode ili područja primjene postojećih sporazuma, bilo njihovom izmjenom ili zamjenom, Francuska dostavlja Komisiji, Europskoj središnjoj banci i Gospodarskom i financijskom odboru. Za takve je planove potrebno odobrenje Vijeća na temelju preporuke Komisije i nakon savjetovanja s Europskom središnjom bankom.”

            Članak 2.
            Ova Odluka proizvodi učinke od dana priopćenja.

            Članak 3.
            Ova je Odluka upućena Francuskoj Republici.

            Sastavljeno u Bruxellesu 25. veljače 2021.

                  Za Vijeće

                  Predsjednik

               J. BORRELL FONTELLES

            (1)  Mišljenje od 1. prosinca 2020. (još nije objavljeno u Službenom listu).

            (2)  Convention de coopération monétaire du 23 novembre 1972 entre les États membres de la Banque des États de l’Afrique centrale (BEAC) et la République française, kako je izmijenjena; Convention de compte d’opérations du 13 mars 1973 entre le ministre de l’Économie et des Finances de la République Française et le Président du Conseil de l’administration de la Banque des États de l’Afrique Centrale, kako je izmijenjena; Accord de coopération du 4 décembre 1973 entre la République française et les Républiques membres de l’union monétaire ouest-africaine, kako je izmijenjen; Convention de compte d’opérations du 4 décembre 1973 entre le ministre de l’Économie et des Finances de la République Française et le Président du conseil des ministres de l’Union monétaire ouest-africaine, kako je izmijenjena; Accord de coopération monétaire du 23 novembre 1979 entre la République française et la République fédérale islamique des Comores, kako je izmijenjen; Convention de compte d’opérations du 23 novembre 1979 entre le ministre de l’Économie et des Finances de la République Française et le ministre des Finances, de l’Économie et du Plan de la République fédérale des Comores, kako je izmijenjena.

            (3)  Odluka Vijeća 98/683/EZ od 23. studenoga 1998. o pitanjima deviznog tečaja koja se odnose na CFA franak i komorski franak (SL L 320, 28.11.1998., str. 58.).


Odluka Komisije od 30/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9776 - WORLDLINE / INGENICO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9802 - LIBERTY GLOBAL / DPG MEDIA / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10115 - PAI PARTNERS / APLEONA GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10117 - A.P. MOLLER / APMH INVEST / FAERCH GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.9981 - BAIN CAPITAL / AHLSTROM-MUNKSJÖ) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10064 - ANACAP / CARREFOUR / MARKET PAY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10125 - GBL / CANYON) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10086 - CERBERUS GROUP / DOREL INDUSTRIES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10128 - STIRLING SQUARE CAPITAL PARTNERS / TA ASSOCIATES / GLENIGAN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10155 - OTPP / SL GIO II / SGI) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10067 - ELRINGKLINGER / PLASTIC OMNIUM NEW ENERGIES / EKPO FUEL CELL TECHNOLOGIES / ELRINGKLINGER FUELCELL SYSTEMS AUSTRIA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10140 - EFMS / VFMF / FOCUSVISION / CONFIRMIT/ DAPRESY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10150 - ARES / OTPP / TRICORBRAUN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2021/372 od 2. ožujka 2021. o izmjeni Odluke (ZVSP) 2020/1999 o mjerama ograničavanja zbog teških kršenja i povreda ljudskih prava

text:
                  2.3.2021

                  HR

                  Službeni list Europske unije

                  LI 71/6

         ODLUKA VIJEĆA (ZVSP) 2021/372
         od 2. ožujka 2021.
         o izmjeni Odluke (ZVSP) 2020/1999 o mjerama ograničavanja zbog teških kršenja i povreda ljudskih prava
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir Odluku Vijeća (ZVSP) 2020/1999 od 7. prosinca 2020. o mjerama ograničavanja zbog teških kršenja i povreda ljudskih prava (1), a osobito njezin članak 5. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 7. prosinca 2020. donijelo Odluku (ZVSP) 2020/1999.

                     (2)

                     Visoki predstavnik Unije za vanjske poslove i sigurnosnu politiku 18. siječnja 2021. dao je izjavu u ime Unije u kojoj se osuđuje pritvaranje ruskog oporbenog političara Alekseja Navaljnog po njegovu povratku u Moskvu 17. siječnja 2021. i poziva se da ga se odmah pusti na slobodu.

                     (3)

                     Vijeće za vanjske poslove 22. veljače 2021. postiglo je dogovor o nastavku rada na budućim mjerama ograničavanja kao odgovoru na teška kršenja ljudskih prava.

                     (4)

                     U tom kontekstu te s obzirom na kontinuitet i ozbiljnost kršenja ljudskih prava u Rusiji, četiri osobe trebalo bi uvrstiti na popis fizičkih i pravnih osoba, subjekata i tijela koji podliježu mjerama ograničavanja naveden u Prilogu Odluci (ZVSP) 2020/1999.

                     (5)

                     Odluku (ZVSP) 2020/1999 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog Odluci (ZVSP) 2020/1999 mijenja se kaka je navedeno u Prilogu ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 2. ožujka 2021.

                  Za Vijeće

                  Predsjednica

               A. P. ZACARIAS

            (1)  SL L 410 I, 7.12.2020., str. 13.

            PRILOG
            Na popis fizičkih osoba naveden u odjeljku A („Fizičke osobe”) u Prilogu Odluci (ZVSP) 2020/1999 dodaju se sljedeći unosi:

                           Imena Transliteracija ruskog načina pisanja

                           Ime (ruski način pisanja)

                           Identifikacijski podaci

                           Razlozi za uvrštenje na popis

                           Datum uvrštenja na popis

                           „1.

                           Alexander (Alexandr) Petrovich KALASHNIKOV

                           Aлександр Петрович КАЛАШНИКОВ

                           Funkcija(-e): direktor Ruske savezne zatvorske službe (FSIN)
                           Datum rođenja: 27. 1. 1964.
                           Mjesto rođenja: Tatarsk, regija/oblast Novosibirsk, Ruski SFSR (sada Ruska Federacija)
                           Državljanstvo: rusko
                           Spol: muški

                           Alexander Kalashnikov direktor je Ruske savezne zatvorske službe (FSIN) od 8. listopada 2019. Na toj funkciji nadgleda sve aktivnosti FSIN-a. U svojstvu direktora FSIN-a odgovoran je za teška kršenja ljudskih prava u Rusiji, uključujući proizvoljna uhićenja i pritvaranja.
                           U slučaju Alekseja Navaljnog, dok se g. Navaljni oporavljao u Njemačkoj (od rujna 2020. do siječnja 2021.) nakon što je otrovan nervnim bojnim otrovom iz skupine „Novičok”, FSIN je 28. prosinca 2020. zatražio da se odmah pojavi pred probacijskim službenikom pod prijetnjom kazne zatvora zbog kršenja uvjetne osude povezane s osuđujućom presudom za prijevaru. Europski sud za ljudska prava utvrdio je 2018. da je ta osuđujuća presuda proizvoljna i nepravedna. Postupajući po nalogu Alexandera Kalashnikova službenici FSIN-a 17. siječnja 2021. uhitili su Alekseja Navaljnog po dolasku u moskovsku zračnu luku. Uhićenje Alekseja Navaljnog temeljeni se na odluci gradskog suda u Himkiju, koja je pak donesena na zahtjev FSIN a. Već potkraj prosinca 2020. FSIN je zatražio od suda da uvjetnu osudu Alekseja Navaljnog zamijeni kaznom zatvora. Europski sud za ljudska prava 17. veljače 2021. naložio je vladi Rusije da oslobodi Alekseja Navaljnog.

                           2. ožujka 2021.

                           2.

                           Alexander (Alexandr) Ivanovich BASTRYKIN

                           Алексaндр Ивaнович БАСТРЫКИН

                           Funkcija(-e): predsjednik Istražnog odbora Ruske Federacije
                           Datum rođenja: 27.8.1953.
                           Mjesto rođenja: Pskov, Ruski SFSR (sada Ruska Federacija)
                           Državljanstvo: rusko
                           Spol: muški

                           Alexander Bastrykin predsjednik je Istražnog odbora Ruske Federacije („Odbor”) od siječnja 2011. (kao vršitelj dužnosti predsjednika od listopada do prosinca 2010.). Na toj funkciji nadgleda sve aktivnosti Odbora. Odborom po dužnosti predsjeda ruski predsjednik. Alexander Bastrykin u svojstvu predsjednika Odbora odgovoran je za teška kršenja ljudskih prava u Rusiji, uključujući proizvoljna uhićenja i pritvaranja.
                           Alexander Bastrykin odgovoran je za raširene i sustavne represivne kampanje Odbora protiv ruske oporbe, usmjerene protiv članova oporbe i u okviru kojih se protiv članova oporbe provode istrage. Odbor je 29. prosinca 2020. pokrenuo istragu protiv vođe oporbe Alekseja Navaljnog te ga optužio za prijevaru velikih razmjera. Aleksej Navaljni i drugi objavili su članke o vlasništvu Alexandera Bastrykina nad češkim poduzećem za nekretnine LAW Bohemia tijekom 2000-ih.

                           2. ožujka 2021.

                           3.

                           Igor Viktorovich KRASNOV

                           Игорь Викторович КРАСНОВ

                           Funkcija(-e): glavni tužitelj Ruske Federacije
                           Datum rođenja: 24.12.1975.
                           Mjesto rođenja: Arhangelsk, Ruski SFSR (sada Ruska Federacija)
                           Državljanstvo: rusko
                           Spol: muški

                           Igor Krasnov glavni je tužitelj Ruske Federacije od 22. siječnja 2020. te je bivši zamjenik predsjednika Istražnog odbora Ruske Federacije. Na funkciji glavnog tužitelja nadzire urede tužiteljâ u Ruskoj Federaciji te urede posebnog tužitelja i Ured vojnog tužitelja. U svojstvu glavnog tužitelja odgovoran je za teška kršenja ljudskih prava, uključujući proizvoljna pritvaranja prosvjednika, te za raširenu i sustavnu represiju slobode mirnog okupljanja i slobode udruživanja te slobode mišljenja i slobode izražavanja.
                           Prije prosvjeda održanih 23. siječnja 2021. Ured glavnog tužitelja upozorio je na to da će se sudionike na prosvjedima smatrati odgovornima. Osim toga, Ured glavnog tužitelja zatražio je da Savezna služba za nadzor u području komunikacija, informacijske tehnologije i masovne komunikacije (Roskomnadzor) ograniči pristup internetskim stranicama pripadnika oporbe i računimâ pripadnika oporbe na društvenim mrežama, koji su sadržavali informacije o planiranim okupljanjima pristaša Alekseja Navaljnog. Ured glavnog tužitelja 29. siječnja 2021. ponovno je zatražio da Roskomnadzor ograniči pristup internetskim stranicama pripadnika oporbe i računimâ pripadnika oporbe na društvenim mrežama, ovaj put prije prosvjeda za podršku Navaljnom 30. i 31. siječnja 2021. Upućena su upozorenja internetskim poduzećima (Facebook, TikTok, Twitter, Google, Mail.ru Group). Ured glavnog tužitelja također je najavio da će protiv sudionika na prosvjedima biti pokrenut kazneni progon.
                           Glavno tužiteljstvo podržalo je zahtjev ruske Savezne zatvorske službe (FSIN) da se uvjetna osuda izrečena Alekseju Navaljnom u slučaju navodne prijevare preinači u kaznu zatvora. Unatoč tome što je Europski sud za ljudska prava 2018. utvrdio da je osuđujuća presuda protiv Alekseja Navaljnog u navedenom slučaju proizvoljna i nepravedna, on je uhićen po dolasku u moskovsku zračnu luku 17. siječnja 2021.

                           2. ožujka 2021.

                           4.

                           Viktor Vasilievich (Vasilyevich) ZOLOTOV

                           Виктор Васильевич ЗОЛОТОВ

                           Funkcija(-e): direktor Savezne službe postrojbi Nacionalne garde Ruske Federacije (Rosgvardia)
                           Datum rođenja: 27.1.1954.
                           Mjesto rođenja: Sasovo, Ruski SFSR (sada Ruska Federacija)
                           Državljanstvo: rusko
                           Spol: muški

                           Viktor Zolotov direktor je Savezne službe postrojbi Nacionalne garde Ruske Federacije (Rosgvardia) od 5. travnja 2016. i stoga vrhovni zapovjednik postrojbi Nacionalne garde Ruske Federacije, kao i zapovjednik OMON-a – mobilne jedinice za posebne namjene integrirane u Rosgvardiju. Na toj funkciji nadgleda sve aktivnosti postrojbi Rosgvardije i OMON-a. U svojstvu direktora Rosgvardije odgovoran je za teška kršenja ljudskih prava u Rusiji, uključujući proizvoljna uhićenja i pritvaranja te sustavne i raširene povrede slobode mirnog okupljanja i slobode udruživanja, osobito nasilnom represijom prosvjeda i demonstracija.
                           Rosgvardia je upotrjebljena za gušenje prosvjeda za podršku Navaljnom 23. siječnja 2021., a prema izvješćima mnogi su se časnici OMON-a i Nacionalne garde koristili brutalnošću i nasiljem protiv prosvjednika. Snage sigurnosti napale su desetke novinara, uključujući dopisnicu Meduze Kristinu Safronovu, koju je udario časnik OMON-a, i novinarku lista Novaja gazeta Yelizavetu Kirpanovu, kojoj su udarcem policijskom palicom raskrvarili glavu. Snage sigurnosti proizvoljno su pritvorile više od tristo maloljetnika.

                           2. ožujka 2021.”


title: Odluka Vijeća (EU) 2021/373 od 22. veljače 2021. o potpisivanju, u ime Unije, Sporazuma između Europske unije i Kraljevine Tajlanda na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije

text:
                  3.3.2021

                  HR

                  Službeni list Europske unije

                  L 72/1

         ODLUKA VIJEĆA (EU) 2021/373
         od 22. veljače 2021.
         o potpisivanju, u ime Unije, Sporazuma između Europske unije i Kraljevine Tajlanda na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 15. lipnja 2018. ovlastilo Komisiju da otvori pregovore s Kraljevinom Tajlandom o sporazumu o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Unije.

                     (2)

                     Pregovori su zaključeni, a Sporazum između Europske unije i Kraljevine Tajlanda na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije („Sporazum”) parafiran je 7. siječnja 2021.

                     (3)

                     Sporazum bi trebalo potpisati u ime Unije,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma između Europske unije i Kraljevine Tajlanda na temelju članka XXVIII. Općeg sporazuma o carinama i trgovini (GATT-a) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije, podložno sklapanju navedenog sporazuma (1).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (Euratom) 2021/390 od 20. veljače 2020. o odobrenju sklapanja od strane Europske komisije Sporazuma između Europske zajednice za atomsku energiju i Vlade Republike Indije o istraživačkoj i razvojnoj suradnji u području miroljubive upotrebe nuklearne energije

text:
                  5.3.2021

                  HR

                  Službeni list Europske unije

                  L 77/1

         ODLUKA VIJEĆA (Euratom) 2021/390
         od 20. veljače 2020.
         o odobrenju sklapanja od strane Europske komisije Sporazuma između Europske zajednice za atomsku energiju i Vlade Republike Indije o istraživačkoj i razvojnoj suradnji u području miroljubive upotrebe nuklearne energije
         VIJEĆE EUROPSKE UNIJE,
         uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
         uzimajući u obzir prijedlog Europske komisije,
         budući da:

                     (1)

                     U skladu sa smjernicama Vijeća od 3. srpnja 2009., Europska komisija vodila je pregovore o Sporazumu između Europske zajednice za atomsku energiju i Vlade Republike Indije o istraživačkoj i razvojnoj suradnji u području miroljubive upotrebe nuklearne energije.

                     (2)

                     Navedeni pregovori uspješno su zaključeni.

                     (3)

                     Trebalo bi odobriti sklapanje Sporazuma od strane Europske komisije,

               DONIJELO JE OVU ODLUKU:

            Članak 1.
            Odobrava se sklapanje od strane Europske komisije Sporazuma između Europske zajednice za atomsku energiju i Vlade Republike Indije o istraživačkoj i razvojnoj suradnji u području miroljubive upotrebe nuklearne energije (*1).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. veljače 2020.

                  Za Vijeće

                  Predsjednica

               B. DIVJAK

            (*1)  Sporazum objavljen u SL L 440, 30.12.2020., str. 1.


title: Odluka Vijeća (EU) 2021/393 od 1. ožujka 2021. o stajalištu koje treba zauzeti u ime Europske unije u okviru Zajedničkog odbora EGP-a osnovanog Sporazumom o Europskom gospodarskom prostoru u pogledu izmjena poglavlja II.a I priloga I. i II. Protokolu 10 uz taj sporazum o pojednostavljenju kontrola i formalnosti u odnosu na prijevoz robe

text:
                  5.3.2021

                  HR

                  Službeni list Europske unije

                  L 77/27

         ODLUKA VIJEĆA (EU) 2021/393
         od 1. ožujka 2021.
         o stajalištu koje treba zauzeti u ime Europske unije u okviru Zajedničkog odbora EGP-a osnovanog Sporazumom o Europskom gospodarskom prostoru u pogledu izmjena poglavlja II.a I priloga I. i II. Protokolu 10 uz taj sporazum o pojednostavljenju kontrola i formalnosti u odnosu na prijevoz robe
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Protokol 10 uz Sporazum o Europskom gospodarskom prostoru (1) („Sporazum o EGP-u”) o pojednostavljenju kontrola i formalnosti u odnosu na prijevoz robe i o carinskim sigurnosnim mjerama („Protokol”) izmijenjen je Odlukom Zajedničkog odbora EGP-a br. 76/2009 (2) i stupio je na snagu 1. srpnja 2009.

                     (2)

                     U skladu s člankom 98. Sporazuma o EGP-u Zajednički odbor osnovan Sporazumom o EGP-u („Zajednički odbor EGP-a”) može donijeti odluku o izmjeni poglavlja II.a i prilogâ Protokolu na svojem sljedećem sastanku ili razmjenom pisama.

                     (3)

                     U skladu s člankom 9.h stavkom 3. Protokola potrebno je izmijeniti poglavlje II.a i priloge I. i II. Protokolu kako bi se uzeo u obzir razvoj zakonodavstva Unije o pitanjima obuhvaćenima tim poglavljem i tim prilozima. Uz to, ako se ne može donijeti odluka o istodobnoj provedbi izmjena Protokola i izmjena zakonodavstva Unije, izmjene koje su predviđene u nacrtu odluke dostavljene ugovornim strankama na odobrenje primjenjuju se privremeno od 15. ožujka 2021. ako je to moguće te uzimajući u obzir unutarnje postupke ugovornih stranaka. Odabrani datum podudara se s prvim izdanjem sustava kontrole uvoza druge generacije u kojem je Norveška pristala sudjelovati.

                     (4)

                     Primjereno je utvrditi stajalište koje treba zauzeti u ime Unije u okviru Zajedničkog odbora EGP-a u pogledu izmjena poglavlja II.a Protokola te priloga I. i II. Protokolu jer će te izmjene biti obvezujuće za Uniju.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na sljedećem sastanku Zajedničkog odbora osnovanog Sporazumom o Europskom gospodarskom prostoru ili razmjenom pisama u pogledu izmjena poglavlja II.a i priloga I. i II. Protokolu 10 uz taj sporazum temelji se na nacrtu odluke Zajedničkog odbora EGP-a (3).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 1. ožujka 2021.

                  Za Vijeće

                  Predsjednica

               A. P. ZACARIAS

            (1)  SL L 1, 3.1.1994., str. 3.

            (2)  Odluka Zajedničkog odbora EGP-a br. 76/2009 od 30. lipnja 2009. o izmjeni Protokola 10. o pojednostavljenju kontrola i formalnosti u odnosu na prijevoz robe i Protokola 37 koji sadržava popis predviđen u članku 101. (SL L 232, 3.9.2009., str. 40.).

            (3)  Vidjeti dokument ST 5661/21 na http://register.consilium.europa.eu.


title: Odluka Vijeća (ZVSP) 2021/394 od 4. ožujka 2021. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini

text:
                  5.3.2021

                  HR

                  Službeni list Europske unije

                  L 77/29

         ODLUKA VIJEĆA (ZVSP) 2021/394
         od 4. ožujka 2021.
         o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 5. ožujka 2014. donijelo Odluku 2014/119/ZVSP (1).

                     (2)

                     Na temelju preispitivanja Odluke 2014/119/ZVSP primjenu mjera ograničavanja usmjerenih protiv određenih osoba, subjekata i tijela trebalo bi produljiti do 6. rujna 2021. u pogledu jedne osobe odnosno do 6. ožujka 2022. u pogledu sedam osoba te bi trebalo izbrisati unose za dvije osobe. Informacije u Prilogu Odluci 2014/119/ZVSP u vezi s pravom na obranu i pravom na djelotvornu sudsku zaštitu, uključujući temeljno pravo da zakonom prethodno ustanovljeni neovisni i nepristrani sud pravično, javno i u razumnom roku ispita njegov slučaj, trebalo bi ažurirati.

                     (3)

                     Odluku 2014/119/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2014/119/ZVSP mijenja se kako slijedi:

                        1.

                        u članku 5. drugi stavak zamjenjuje se sljedećim:
                        „Ova Odluka primjenjuje se do 6. ožujka 2022. U pogledu unosa 17. u Prilogu, mjere iz članka 1. primjenjuju se do 6. rujna 2021.”;

                        2.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 4. ožujka 2021.

                  Za Vijeće

                  Predsjednica

               A. P. ZACARIAS

            (1)  Odluka Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 66, 6.3.2014., str. 26.).

            PRILOG
            Prilog Odluci 2014/119/ZVSP mijenja se kako slijedi:

                        1.

                        u odjeljku A. („Popis osoba, subjekata i tijela iz članka 1.”) unosi za sljedeće osobe brišu se:

                                    13.

                                    Dmytro Volodymyrovych Tabachnyk;

                                    15.

                                    Serhiy Hennadiyovych Arbuzov;

                        2.

                        odjeljak B. („Pravo na obranu i pravo na djelotvornu sudsku zaštitu”) zamjenjuje se sljedećim:

                                    „B.

                                    Pravo na obranu i pravo na djelotvornu sudsku zaštitu
                                    Pravo na obranu i pravo na djelotvornu sudsku zaštitu na temelju Zakonika o kaznenom postupku Ukrajine
                                    Člankom 42. Zakonika o kaznenom postupku Ukrajine („Zakonik o kaznenom postupku”) predviđa se da svaka osoba koja je osumnjičena ili optužena u kaznenom postupku uživa pravo na obranu i pravo na djelotvornu sudsku zaštitu. To uključuje: pravo da bude obaviještena za koje je kazneno djelo osumnjičena ili optužena; pravo da bude precizno i brzo obaviještena o svojim pravima na temelju Zakonika o kaznenom postupku; pravo na branitelja nakon što ga prvi put zatraži; pravo da podnese prijedloge za postupovne radnje; i pravo da ospori odluke, radnje i propuste istražitelja, javnog tužitelja i suca istrage.
                                    Člankom 303. Zakona o kaznenom postupku razlikuju se odluke i propuste koji se mogu pobijati tijekom postupka prije suđenja (prvi stavak) te odluke, radnje i propusta koji se mogu razmatrati na sudu tijekom pripremnog postupka (drugi stavak). Člankom 306. Zakonika o kaznenom postupku predviđa se da pritužbe na odluke, radnje ili propuste istražitelja ili javnog tužitelja mora razmotriti sudac istrage lokalnog suda u prisutnosti podnositelja pritužbe ili njegova branitelja ili pravnog zastupnika. Člankom 308. Zakonika o kaznenom postupku predviđa se da se pritužbe u pogledu propusta istražitelja ili javnog tužitelja da poštuju razuman rok tijekom istrage prije suđenja mogu podnijeti višem javnom tužitelju i da se moraju razmotriti u roku od tri dana od njihova podnošenja. Osim toga, u članku 309. Zakonika o kaznenom postupku navode se odluke sudaca istrage protiv kojih je moguće podnijeti žalbu te se navodi da druge odluke mogu biti predmetom sudskog preispitivanja tijekom pripremnog postupka pred sudom. Štoviše, određene postupovne istražne mjere moguće su samo podložno odluci suca istrage ili suda (npr. zapljena imovine na temelju članaka od 167. do 175. i mjere pritvaranja na temelju članaka od 176. do 178. Zakonika o kaznenom postupku).
                                    Primjena prava na obranu i prava na djelotvornu sudsku zaštitu svake osobe uvrštene na popis

                                                1.

                                                Viktor Fedorovych Yanukovych
                                                Kazneni postupak koji se odnosi na zloupotrebu javnih sredstava ili imovine još je u tijeku.
                                                Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Yanukovycha, uključujući temeljno pravo da neovisni i nepristrani sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukom Visokog antikorupcijskog suda Ukrajine od 11. kolovoza 2020. u kojoj je Sud razmotrio prijedlog Nacionalnog antikorupcijskog ureda Ukrajine i izdao odobrenje za uhićenje g. Yanukovycha. U presudi suda, sudac istrage potvrdio je kako postoji osnovana sumnja da je g. Yanukovych sudjelovao u kaznenom djelu koje se odnosi na zloupotrebu te je potvrdio status g. Viktora Yanukovycha kao osumnjičenika u kaznenom postupku.
                                                Visoki antikorupcijski sud je također utvrdio da g. Yanukovych boravi izvan Ukrajine od 2014. Sud je zaključio da ima dovoljno razloga vjerovati da se g. Yanukovych skrivao od tijela nadležnih za istragu prije suđenja.
                                                U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Yanukovych izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su okolnosti opisane u odluci Visokog antikorupcijskog suda koje se pripisuju g. Yanukovychu znatno doprinijele trajanju istrage.

                                                2.

                                                Vitalii Yuriyovych Zakharchenko
                                                Kazneni postupak koji se odnosi na zloupotrebu javnih sredstava ili imovine još je u tijeku.
                                                Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Zakharchenka, uključujući temeljno pravo da neovisni i nepristrani sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 21. svibnja 2018., 23. studenoga 2018. i 27. studenoga 2019. kojima je izdano odobrenje za pritvaranje g. Zakharchenka.
                                                Osim toga, Vijeće raspolaže informacijama da su ukrajinske vlasti poduzele mjere traganja za g. Zakharchenkom. Istražno tijelo 12. veljače 2020. odlučilo je uvrstiti g. Zakharchenka na međunarodni popis traženih osoba te je proslijedilo zahtjev Odjelu za međunarodnu policijsku suradnju ukrajinske nacionalne policije za unos u Interpolovu bazu podataka.
                                                Istraga prije suđenja nastavljena je 28. veljače 2020. te su provedene postupovne i istražne radnje. Istražno tijelo suspendiralo je istragu prije suđenja 3. ožujka 2020. zaključivši da se g. Zakharchenko skriva od istražnog tijela i od Suda radi izbjegavanja kaznene odgovornosti, da je njegovo boravište nepoznato i da su provedene sve istražne (traganje) i postupovne radnje koje se mogu provesti u odsutnosti osumnjičenika. Protiv te odluke o suspenziji bila je dopuštena žalba.
                                                U okolnostima u kojima obrana ne ostvaruje prava na obranu i prava na djelotvornu sudsku zaštitu ne može se utvrditi povreda tih prava.
                                                U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Zakharchenko izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su opisane okolnosti koje se pripisuju g. Zakharchenku znatno doprinijele trajanju istrage.

                                                3.

                                                Viktor Pavlovych Pshonka
                                                Kazneni postupak koji se odnosi na zloupotrebu javnih sredstava ili imovine još je u tijeku.
                                                Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Pshonke, uključujući temeljno pravo da neovisni i nepristrani sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano činjenicom da je pisana obavijest o postojanju sumnje dostavljena 22. prosinca 2014., da je protiv odluke o suspenziji kaznenog postupka od 16. lipnja 2017. bila dopuštena žalba te odlukama suca istrage od 12. ožujka 2018., 13. kolovoza 2018. i 5. rujna 2019. kojima je izdano odobrenje za pritvaranje g. Pshonke kako bi bio doveden pred sud da sudjeluje na ročištu povodom prijedloga za određivanje istražnog zatvora.
                                                Vijeće raspolaže informacijama da su ukrajinske vlasti poduzele mjere traganja za g. Pshonkom. Zahtjev za međunarodnu pravnu pomoć poslan je 24. srpnja 2020. nadležnim tijelima Ruske Federacije kako bi se utvrdilo gdje se g. Pshonka nalazi i kako bi ga se ispitalo. Taj se zahtjev još obrađuje. Istraga prije suđenja suspendirana je 24. srpnja 2020. zbog potrebe da se provedu postupovne radnje u kontekstu međunarodne suradnje.
                                                Ruska nadležna tijela odbila su zahtjeve za međunarodnu pravnu pomoć koji su im poslani 2016. i 2018.
                                                Visoki antikorupcijski sud Ukrajine 2. listopada 2020. odbio je žalbu odvjetnika g. Pshonke u kojoj se traži poništavanje obavijesti o postojanju sumnje od 23. prosinca 2014. Sud je zaključio da je obavijest o postojanju sumnje dostavljena u skladu sa Zakonikom o kaznenom postupku Ukrajine i potvrdio status g. Pshonke kao osumnjičenika u kaznenom postupku.
                                                Visoki antikorupcijski sud Ukrajine je 7. svibnja 2020. i 9. studenoga 2020. odbio zahtjev za pokretanje postupka na temelju pritužbe odvjetnikâ u pogledu nedjelovanja Nacionalnog antikorupcijskog ureda Ukrajine u kaznenom postupku. Žalbeno vijeće Visokog antikorupcijskog suda potvrdilo je te odluke 1. lipnja 2020. odnosno 26. studenoga 2020.
                                                U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Pshonka izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su okolnosti opisane u odluci Visokog antikorupcijskog suda koje se pripisuju g. Pshonki kao i ranije neizvršenje zahtjevâ za međunarodnu pravnu pomoć znatno doprinijeli trajanju istrage.

                                                6.

                                                Viktor Ivanovych Ratushniak
                                                Kazneni postupak koji se odnosi na zloupotrebu javnih sredstava ili imovine još je u tijeku.
                                                Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Ratushniaka, uključujući temeljno pravo da neovisni i nepristrani sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 21. svibnja 2018., 23. studenoga 2018. i 4. prosinca 2019. kojima je izdano odobrenje za pritvaranje g. Ratushniaka kako bi bio doveden pred sud da sudjeluje na ročištu povodom prijedloga za određivanje istražnog zatvora.
                                                Vijeće raspolaže informacijama da su ukrajinske vlasti poduzele mjere traganja za g. Ratushniakom. Istražno tijelo 12. veljače 2020. odlučilo je uvrstiti g. Ratushniaka na međunarodni popis traženih osoba te je proslijedilo zahtjev Odjelu za međunarodnu policijsku suradnju ukrajinske nacionalne policije za unos u Interpolovu bazu podataka.
                                                Istraga prije suđenja nastavljena je 28. veljače 2020. u cilju provođenja postupovnih i istražnih radnji. Istražno tijelo suspendiralo je istragu prije suđenja 3. ožujka 2020. zaključivši da se g. Ratushniak skriva od istražnih tijela i od Suda radi izbjegavanja kaznene odgovornosti, da je njegovo boravište nepoznato i da su provedene sve istražne (traganje) i postupovne radnje koje se mogu provesti u odsutnosti osumnjičenika. Protiv te odluke o suspenziji bila je dopuštena žalba.
                                                U okolnostima u kojima obrana ne ostvaruje ta prava ne može se utvrditi povreda prava na obranu i prava na djelotvornu sudsku zaštitu.
                                                U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Ratushniak izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su opisane okolnosti koje se pripisuju g. Ratushniaku znatno doprinijele trajanju istrage.

                                                7.

                                                Oleksandr Viktorovych Yanukovych
                                                Kazneni postupak koji se odnosi na zloupotrebu javnih sredstava ili imovine još je u tijeku.
                                                Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Yanukovycha, uključujući temeljno pravo da neovisni i nepristrani sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće.
                                                Vijeće raspolaže informacijama da su ukrajinske vlasti poduzele mjere traganja za g. Yanukovychem, koji boravi u Ruskoj Federaciji i izbjegava istragu.
                                                U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Yanukovych izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su opisane okolnosti koje se pripisuju g. Yanukovychu znatno doprinijele trajanju istrage.

                                                9.

                                                Artem Viktorovych Pshonka
                                                Kazneni postupak koji se odnosi na zloupotrebu javnih sredstava ili imovine još je u tijeku.
                                                Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Pshonke, uključujući temeljno pravo da neovisni i nepristrani sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano činjenicom da je pisana obavijest o postojanju sumnje dostavljena 29. prosinca 2014., da je protiv odluke o suspenziji kaznenog postupka od 16. lipnja 2017. bila dopuštena žalba te odlukama suca istrage od 12. ožujka 2018., 13. kolovoza 2018. i 5. rujna 2019. kojima je izdano odobrenje za pritvaranje g. Pshonke kako bi bio doveden pred sud da sudjeluje na ročištu povodom prijedloga za određivanje istražnog zatvora.
                                                Vijeće raspolaže informacijama da su ukrajinske vlasti poduzele mjere traganja za g. Pshonkom. Zahtjev za međunarodnu pravnu pomoć poslan je 24. srpnja 2020. nadležnim tijelima Ruske Federacije kako bi se utvrdilo gdje se osumnjičenik nalazi i kako bi ga se ispitalo. Taj se zahtjev još uvijek obrađuje. Istraga prije suđenja suspendirana je 24. srpnja 2020. radi potrebe da se provedu postupovne radnje u kontekstu međunarodne suradnje.
                                                Ruska nadležna tijela odbila su zahtjev za međunarodnu pravnu pomoć koji im je poslan 2018.
                                                Visoki antikorupcijski sud Ukrajine 8. srpnja 2020. odbio je žalbu odvjetnika g. Pshonke u kojoj se traži poništavanje odluke od 30. travnja 2015. o suspenziji istrage prije suđenja. Sud je također zaključio da je obavijest o postojanju sumnje dostavljena u skladu sa Zakonikom o kaznenom postupku Ukrajine i potvrdio status g. Pshonke kao osumnjičenika u kaznenom postupku.
                                                U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Pshonka izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su okolnosti opisane u odluci Visokog antikorupcijskog suda koje se pripisuju g. Pshonki kao i ranije neizvršenje zahtjeva za međunarodnu pravnu pomoć znatno doprinijeli trajanju istrage.

                                                12.

                                                Serhiy Vitalyovych Kurchenko
                                                Kazneni postupak koji se odnosi na zloupotrebu javnih sredstava ili imovine još je u tijeku.
                                                Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Kurchenka, uključujući temeljno pravo da neovisni i nepristrani sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukom suca istrage od 7. ožujka 2018. kojom je izdano odobrenje za provođenje posebne istrage in absentia. Štoviše, obrana je obaviještena o dovršetku istrage prije suđenja 28. ožujka 2019. i osiguran joj je pristup materijalima u svrhu upoznavanja s njima. Vijeće raspolaže informacijama da je u tijeku upoznavanje obrane s materijalima.
                                                Žalbeni sud u Odessi u svojoj je odluci od 29. travnja 2020. prihvatio žalbu državnog odvjetnika i g. Kurchenku odredio preventivnu mjeru istražnog zatvora. Sud je također naveo da je g. Kurchenko 2014. napustio Ukrajinu i da se njegova lokacija ne može utvrditi. Sud je zaključio da se g. Kurchenko skriva od tijela nadležnih za istragu prije suđenja kako bi izbjegao kaznenu odgovornost.
                                                Vijeće je obaviješteno o tome da su ukrajinske vlasti 29. travnja 2020. poslale zahtjev za međunarodnu pravnu pomoć Ruskoj Federaciji, koji je 28. srpnja 2020. vraćen neizvršen.
                                                U skladu sa sudskom praksom Europskog suda za ljudska prava Vijeće smatra da razdoblja tijekom kojih g. Kurchenko izbjegava istragu moraju biti isključena iz izračuna razdoblja relevantnog za procjenu poštovanja prava na suđenje u razumnom roku. Vijeće stoga smatra da su okolnosti opisane u odluci Žalbenog suda u Odessi koje se pripisuju g. Kurchenku kao i neizvršenje zahtjeva za međunarodnu pravnu pomoć znatno doprinijeli trajanju istrage.

                                                17.

                                                Oleksandr Viktorovych Klymenko
                                                Kazneni postupak koji se odnosi na zloupotrebu javnih sredstava ili imovine još je u tijeku.
                                                Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Klymenka, uključujući temeljno pravo da neovisni i nepristrani sud u razumnom roku ispita njegov slučaj, poštovani tijekom kaznenog postupka na koji se oslonilo Vijeće. To je osobito dokazano odlukama suca istrage od 1. ožujka 2017. i 5. listopada 2018. kojima je izdano odobrenje za provođenje posebne istrage in absentia. Vijeće primjećuje da je obrana obaviještena o dovršetku istraga prije suđenja 2017. odnosno 2018. te da su joj otada dostavljeni materijali kaznenog postupka za upoznavanje s njima. Obrana trenutačno preispituje i pregledava veliku količinu dostupnih materijala u vezi s istragom prije suđenja u okviru kaznenog postupka. Vijeće smatra da dugo razdoblje upoznavanja s materijalima treba pripisati obrani.”.


title: Odluka Vijeća (EU) 2021/416 od 22. veljače 2021. o stajalištu koje treba zauzeti u ime Europske unije u okviru Zajedničkog odbora EU-Švicarska osnovanog Sporazumom između Europske zajednice i Švicarske Konfederacije o pojednostavnjenju inspekcija i formalnosti u odnosu na prijevoz roba i o carinskim sigurnosnim mjerama u pogledu izmjene poglavlja III. i priloga I. i II. tom sporazumu

text:
                  9.3.2021

                  HR

                  Službeni list Europske unije

                  L 81/70

         ODLUKA VIJEĆA (EU) 2021/416
         od 22. veljače 2021.

            o stajalištu koje treba zauzeti u ime Europske unije u okviru Zajedničkog odbora EU-Švicarska osnovanog Sporazumom između Europske zajednice i Švicarske Konfederacije o pojednostavnjenju inspekcija i formalnosti u odnosu na prijevoz roba i o carinskim sigurnosnim mjerama u pogledu izmjene poglavlja III. i priloga I. i II. tom sporazumu

         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum između Europske zajednice i Švicarske Konfederacije o pojednostavnjenju inspekcija i formalnosti u odnosu na prijevoz roba i o carinskim sigurnosnim mjerama (1) („Sporazum”) stupio je na snagu 1. siječnja 2011.

                     (2)

                     Na temelju članka 21. stavka 2. Sporazuma Zajednički odbor osnovan Sporazumom („Zajednički odbor”) može svojom odlukom izmijeniti poglavlje III. i priloge Sporazumu na sljedećoj sjednici ili razmjenom pisama.

                     (3)

                     U skladu s člankom 22. stavkom 4. Sporazuma, ako se ne može donijeti odluka o istodobnoj provedbi izmjena Sporazuma i izmjena zakonodavstva Unije, izmjene koje su predviđene u nacrtu odluke dostavljene ugovornim strankama na odobrenje provode se privremeno, ako je to moguće, od 15. ožujka 2021. u skladu s unutarnjim postupcima ugovornih stranaka. Taj odabrani datum podudara se s prvim izdanjem sustava kontrole uvoza druge generacije u kojem je Švicarska pristala sudjelovati.

                     (4)

                     Primjereno je utvrditi stajalište koje treba zauzeti u ime Unije u okviru Zajedničkog odbora u pogledu izmjene poglavlja III. i priloga I. i II. Sporazumu jer će ta izmjena biti obvezujuća za Uniju.

                     (5)

                     Stajalište Unije u okviru Zajedničkog odbora trebalo bi se stoga temeljiti na nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora osnovanog Sporazumom između Europske zajednice i Švicarske Konfederacije o pojednostavnjenju inspekcija i formalnosti u odnosu na prijevoz roba i o carinskim sigurnosnim mjerama u pogledu izmjene poglavlja III. i priloga I. i II. tom sporazumu temelji se na nacrtu odluke Zajedničkog odbora (2).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  SL L 199, 31.7.2009., str. 24.

            (2)  Vidjeti dokument ST 5658/21 na http://register.consilium.europa.eu.